钦定古今图书集成/明伦汇编/氏族典/第149卷 > 孙恪
## 钦定古今图书集成/明伦汇编/氏族典/第149卷 > 孙恪

按《明外史孙兴祖传》：“恪，兴祖长子。袭武德卫指挥使，
历都督佥事。久之，出为平越卫指挥使，复召为后军
都督佥事。洪武二十一年，以右参将从蓝玉北征，论
功封全宁侯，岁禄二千石，予世券。恪谨敏有儒将风。
二十五年，进兼太子太保。未几，籍兵山西隰、吉二州
及石楼、永和、大宁、河津四县，从宋国公胜练兵。旋召”
还，赐第中都，后坐蓝党死。